דליק ווליניץ

גדליהו (דליק) ווליניץ (נולד ב-10 באוגוסט 1951) הוא שחקן, במאי תיאטרון ומנחה טלוויזיה ורדיו ישראלי.

ביוגרפיה
ווליניץ נולד ברחובות. עם גיוסו לצה"ל התגייס לחטיבת הצנחנים ולחם במלחמת ההתשה. כצנחן במילואים, בחטיבה 226, השתתף במלחמת יום הכיפורים ובמלחמת לבנון הראשונה.
עם שחרורו משירות צבאי למד תיאטרון באוניברסיטת תל אביב. בשנים 1977–1978 השתתף בקבוצת פרויקט התיאטרון החברתי של נולה צ'לטון בקריית שמונה במסגרת תיאטרון חיפה. החל מתחילת שנות ה-80, החל לפתח קריירה כשחקן תיאטרון ובמקביל כמנחה תוכניות טלוויזיה, בעיקר לילדים ולנוער.

קריירה כמנחה
250px|ממוזער|שמאל|ווליניץ ומוני מושונוב בשנים הראשונות של זהו זה! שנים 1978–1980
בטלוויזיה הנחה את התוכנית "זהו זה!" בשנים 1978–1980. אחר כך בשנים 1981–1988 הנחה את תוכנית הנוער "שמיניות באוויר" ששודרה בערוץ הראשון, ובה אירח בני נוער במגוון תחומים, כשהוא מדבר עמם "בגובה העיניים" ולידו רבץ כל הזמן כלבו טוליפ (ומאז הם זכורים כצמד "דליק וטוליפ").

במהלך שנות ה-90 הנחה תוכניות טלוויזיה נוספות לילדים ונוער, כמו "חיות וחיוכים" בערוץ הראשון והוחלף בידי אבי דור, שבה נולדה דמותו של "שוש", אשר הפך לחטיף בוטנים המתחרה ב"במבה", וכן "בוקר של כיף", "חמש חמש" ו"מדליק" בערוץ 2. בתוכנית "גדולים מהחיים", שהנחה בשנים אלו בערוץ הילדים, אירח ילדים שהתמודדו עם קשיים שונים ובהמשך בתוכנית "סיפורי אולי ויולי" ששודרה גם בערוץ הילדים. ווליניץ שיחק את אלון בעונה הרביעית של "ראש גדול", והופיע בכל ארבע קלטות הילדים בסדרת "דיג דיג דוג", והופיע בקלטות הווידאו: "מזי בארץ האנגלית", "חלונות בהקיץ", "הכלב ואני - המדריך לאנשים שאוהבים כלבים", "כחולבן", "דליק וסתם מגלים את העולם" ו"סיפורי לוין קיפניס - אליעזר והגזר".

בשנים 2003–2005 הגיש לצד גילת אנקורי את תוכנית הבריאות "מישהו מטפל בך" בערוץ החיים הטובים. בנוסף הגיש באותו ערוץ תוכנית תרבות.

בגלי צה"ל הנחה במשך שנים את התוכניות "יש עם מי לדבר", "יוצאים לאור" ותוכנית ראיונות עם לוחמים בצה"ל - "ביטחון אישי". ווליניץ כתב גם מחזות וספרי ילדים. הוא מנחה את התוכנית "המועדון" בטלוויזיה החינוכית לצדה של חני נחמיאס, תוכנית לבני החמישים פלוס העוסקת בנושאיך כמו קריירה, משפחה, תרבות, בריאות ופנאי.

ווליניץ מזוהה עם נושא איכות הסביבה ופועל בהתנדבות לקידום המודעות הסביבתית דרך אמצעי התקשורת מזה כשני עשורים: מרצה בהתנדבות לאורך השנים בעשרות בתי ספר וכן בפני מטפלים, חקלאים ועוד. בין שנת 2006 לשנת 2012 ייחד מדי יום זמן לנושאי סביבה בתוכנית הבוקר "יוצאים לאור" בגלי צה"ל. בתוכניות "באלי, דליק ושלוק", "דפנה ודודידו" (כקריין ויוצר הסדרה) ו"דיג דיג דוג - שלוש, ארבע לעבודה!" בערוץ הופ וברדיו "קול הילדים" ייחד זמן לנושאי סביבה.
בנוסף לאלה, הגיש פינה קבועה על איכות סביבה וצרכנות אורגנית ברשת, והיום מופיע מפעם לפעם בתוכנית הבוקר בערוץ 10.

ב-2010 החל להגיש לצד מיכל דליות את התוכנית "איך להיות הורים טובים יותר".

מאז שנת 2013 מגיש ווליניץ תוכנית בוקר יומית ברדיו תל אביב, התוכנית משודרת בסינדיקציה גם בתחנות רדיו דרום, רדיו חיפה וברדיו גלי ישראל. ב-2016 זכה על התוכנית בפרס השדר המצטיין מטעם אגודת העיתונאים בתל אביב, פרס שהוענק במסגרת "כנס אילת לעיתונות". בספטמבר 2024 הוסרה תוכניתו מרדיו דרום, מכיוון שנהג להקריא בשידוריו כותרות מעיתון "הארץ", בעוד שהקהל הדרומי סבר כי "הארץ" מבקר יתר על המידה את מדיניות המדינה והצבא.

קריירה כשחקן
בראשית 1975, בעת שלמד תיאטרון באוניברסיטת תל אביב, שיחק בהצגה "חברים מדברים עם גידי", ערב שהעלה יחד עם חוה אורטמן, דניאלה מיכאלי ואיציק ויינגרטן לזכרו של חברם ללימודי התיאטרון גידי רוזנטל, שנהרג במלחמת יום הכיפורים, בבימויה של נולה צ'ילטון. באותה שנה גם השתתף באחד הפרקים בסדרת הנוער "גם אנו שופטים".

ווליניץ החל את דרכו כשחקן מקצועי בתיאטרון חיפה, שם שיחק בין השאר במחזות: "שובי שבא הקטנה" (1976), "מראה מעל הגשר" (1977) "נעים" על פי "המאהב" מאת אברהם ב. יהושע (1978), "השתיקה", "סורגים" ובהצגות נוספות, כגון "תיירות פנים", "מחכים לגודו" ו"גרון עמוק". כמו כן כיכב ב-1989 בהפקה הפרטית של "אפרים חוזר לצבא", מחזהו הפוליטי של יצחק לאור. הוא גם השתתף בהצגות בתיאטרון בית ליסין ובהן: "טנזי", "נטושים", "שחק אותה סם", "ערפל" ו"כולם היו בניי".

בשנת 1977 השתתף לראשונה בסרט קולנוע, "מסע אלונקות", בבימויו של יהודה ג'אד נאמן, בנוסף שיחק בסרט "אפטר", סרט קצר של רנן שור. ב-1978 שיחק בתפקיד הראשי בדרמת הטלוויזיה "חרבת חזעה". ב-1980 שיחק בסרט "חמש חמש".

בשנת 1981 כתב את המחזה "מחלקה שלוש כיתה אחת", שעלה ב בבימויו של איציק ויינגרטן. בהצגה השתתפו רוברטו פולק, יעקב יעקובסון, עמוס לביא, איציק ויינגרטן, סיני פתר, עפרה ויינגרטן, יוני חן ומכרם ח'ורי. ההצגה מספרת על קורותיה של כיתת צנחנים, בסוף שנות השישים ותחילת שנות השבעים, החל בטירונות והמשך בפעולות שיטור במחנות הפליטים ברצועת עזה.

בשנת 1982 שיחק בסרטו של אורי ברבש, "אות קין", ושיחק במחזמר "קשר אייר" מאת יהונתן גפן בבימויו של איציק ויינגרטן.

ב-2001 שיחק בדרמת הטלוויזיה "אברמוב", ששודרה בערוץ 2. באותה השנה גם שיחק בהצגה "מכתב לנועה". ב-2005 שיחק בתיאטרון "הבימה" במחזה "תשמ"ד" מאת שמואל הספרי.

בשנים 2004–2007 גילם את אודי שניר (מנהל ערוץ 2) בסדרות "השיר שלנו" ו"דני הוליווד", שבה גילם גם את נחמיה שניר.

ב-2007 שיחק בעונה הרביעית של סדרת הנוער "ראש גדול" גילם את אלון. 

בשנים 2010 ו-2012 הופיע בסדרה "חטופים", ובה גילם את הפסיכולוג ד"ר שמואל אוסטרובסקי.

בשנת 2009 ביים בבית הספר לאמנויות הבמה של סמינר הקיבוצים בתל אביב את המחזה "כיתת יורים", בהשתתפות קבוצת הלומי קרב. ב-2013 ביים בסמינר הקיבוצים את המחזה "קונצרטה לשמונה"; וב-2014 את המחזה "חיות, אדם"

בשנת 2018 שיחק במחזמר "אנני" בדמותו של הנשיא רוזוולט בהפקתו של מאור מימון ובבימויו של צדי צרפתי. באותה שנה שיחק גם כחבר במקהלה בסדרה "המנצח".

בשנת 2019 שב לשחק את אודי שניר בסדרה "גיבור אמיתי" ב-yes.

חיים אישיים
ווליניץ היה נשוי לעיתונאית רונית ויס ברקוביץ, אך הם התגרשו זמן קצר לאחר נישואיהם. בהמשך נישא בשנית ליעל ולזוג בן ובת. מתגורר בהוד השרון.

פילמוגרפיה נבחרת
 מסע אלונקות (1977)
 חרבת חזעה (1978)
 חמש חמש (1980)
 אות קין (1982)
 83 (1983)
 עדות מאונס (1984)
 מכת שמש (1984)
 סוף שבוע מטורף (1986)
 גולם במעגל (1993)
 השיר שלנו (2004-2007)
 מילואים (2005–2007)
 גיבור אמיתי (2019)
 בקרוב אצלי (2024)

קישורים חיצוניים






 הערות שוליים 

*
קטגוריה:שדרני רדיו ישראלים
קטגוריה:קריינים ישראלים
קטגוריה:שחקני ערוץ הופ!
קטגוריה:מנחי טלוויזיה ישראלים
קטגוריה:הערוץ הראשון: שדרנים ומנחים
קטגוריה:שחקני תיאטרון ישראלים
קטגוריה:שחקני קולנוע וטלוויזיה ישראלים
קטגוריה:מנחי ערוץ הילדים
קטגוריה:פעילי איכות הסביבה ישראלים
קטגוריה:טבעונים ישראלים
קטגוריה:זהו זה! - מנחים, מגישי פינות ושחקנים
קטגוריה:מחזאים ישראלים
קטגוריה:הטלוויזיה החינוכית הישראלית - אישים
קטגוריה:חיילי חטיבת הצנחנים
קטגוריה:חיילי צה"ל במלחמת ההתשה
קטגוריה:חיילי צה"ל במלחמת יום הכיפורים
קטגוריה:חיילי צה"ל במלחמת לבנון הראשונה
קטגוריה:בדרנים ישראלים
קטגוריה:זוכי פרס הגלובוס הירוק
קטגוריה:בוגרי תיכון דה שליט
קטגוריה:בוגרי אוניברסיטת תל אביב: תיאטרון
קטגוריה:סגל רדיו דרום
קטגוריה:משתתפי הפסטיגל
קטגוריה:רחובות: אישים
קטגוריה:כוכבי ילדים
קטגוריה:הוד השרון: אישים
קטגוריה:ישראלים שנולדו ב-1951